31994D0700
L 284/61
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 24 октомври 1994 година
относно разпростирането на правната защита на топографии на полупроводникови изделия по отношение на лицата от Канада
(94/700/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Директива 87/54/ЕИО на Съвета от 16 декември 1986 г. относно правната закрила на топографии на полупроводникови изделия (1), и по-специално член 3, параграф 7 от нея,
като взе предвид предложението на Комисията,
като има предвид, че правото на правна защита на топографиите на полупроводниковите изделия в Общността се прилага по отношение на лицата, имащи право на защита по силата на член 3, параграфи 1-5 от Директива 87/54/ЕИО;
като има предвид, че с решение на Съвета правото на защита може да бъде предоставено на лицата, които не се ползват от защита по силата на упоменатите разпоредби;
като има предвид, че разширяването на въпросната защита трябва, доколкото това е възможно, да бъде направено с решение на Общността като цяло;
като има предвид, че тази защита по-рано е била предоставена на взаимна основа по отношение на лица от страни и територии извън Общността - или в някои случаи за постоянно - с Решение 90/510/ЕИО (2) или временно с Решение 93/16/ЕИО (3);
като има предвид, че Канада разполага с правила, предоставящи подходяща защита на създателите на интегрални схеми, и е демонстрирала намерението да разпростре нейното приложение, считано от 1 ноември 1994 г., по отношение гражданите на Общността и по отношение на физическите и юридическите лица, които имат там работещо и сериозно предприятие, с цел създаването на топографии или производството на интегрални схеми;
като има предвид, че Споразумението относно аспектите на правата на интелектуална собственост, свързани с търговията, което е част от резултатите от многостранните преговори от Уругвайския кръг, възпроизведено в Заключителния акт от Маракеш от 15 април 1994 г., гарантира на членовете задължението да предоставят защита на топографията на интегралните схеми в съответствие с техните разпоредби, както и с тези от Договора за интелектуална собственост в областта на интегралните схеми, на които то се позовава;
като има предвид, че въпросното споразумение, както и това за създаване на Световната търговска организация, ще влезе в сила на 1 януари 1995 г. или възможно най-рано след тази дата; като има предвид, че развитите страни, които са членове на споразумението за създаване на Световната търговска организация ще разполагат тогава с период от една година след влизането в сила на това споразумение, за да приложат разпоредбите на Споразумението относно аспектите на правата на интелектуална собственост, свързани с търговията;
като има предвид, че е добре от гледна точка на задълженията, поети от канадските власти, да се разпростре правото на защита съгласно Директива 87/54/ЕИО, по отношение на физическите лица и на дружествата, и другите юридически лица в Канада, считано от 1 ноември 1994 г. и до прилагането на Споразумението относно аспектите на правата на интелектуална собственост свързани с търговията,
ПРИЕ НАСТОЯЩОТО РЕШЕНИЕ:
Член 1
Държавите-членки разпростират правото на правна защита съгласно Директива 87/54/ЕИО, както следва:
а)
физическите лица, които са граждани на Канада или които обичайно пребивават на територията на Канада, се третират като граждани на държава-членка;
б)
канадските дружества и другите юридически лица, които имат едно работещо и сериозно индустриално или търговско предприятие в тази страна, се третират, така както ако биха имали работещо и сериозно индустриално или търговско предприятие на територията на дадена държава-членка.
Член 2
Настоящото решение се прилага от 1 ноември 1994 г.
Член 3
Адресати на настоящото решение са държавите-членки.
Съставено в Люксембург на 24 октомври 1994 година.